március 17.

nagyböjt V. szombat hajnali szolgálatán

***A hat zsoltár után Isten az Úr… a 8. hangra.***

***8. hang***

MEGÉRTVE A TITOKTELJES **PA**RANCSOLATOT, \* József hajlékában sietve megjelent **a** testnélküli, \* és így szól a **Szep**lőtelenhez: \* „Aki leereszkedve meghajlít**ja** az egeket, \* változás nélkül teljesen benned **he**lyezkedik el. \* Őt látom méhedben szolgai a**la**kot ölteni, \* ezért megdöbbenve **ki**áltom néked: \*’ Üdvözlégy, Istennek szeplő**te**len jegyese! *(3x)*

***XVI. katizma, majd 8. hang, konták dallam:***

MINT BÁTOR HADVEZÉRNEK győzel**mi** éneket, \* s mint megszabadítónknak **min**den rossztól, \* hálaadó imát zengünk neked, **Is**tenszülő. \* S ki legyőzhetetlen **ha**talmú vagy, \* ments meg minket min**den** veszély­től, \* hadd éne**kel**jem néked: \* Üdvözlégy **Is**tennek \*’ szeplőte**len** jegyese!

**1. ikosz:**

*Az elöljáró angyal küldetést kapott a mennyből, hogy így köszöntse az Istenszülőt: „Üdvözlégy!” \* S midőn eléje állva látta, hogy te, Uram, az ő szellemi szavára megtestesülsz, \* elámulva így szólt hozzá:*

Üdvözlégy, ki által az öröm föltündöklik! \* Üdvözlégy, ki által az átok elenyészik! \* Üdvözlégy, ki által az elbukott Ádám újra meghívást kap! \* Üdvözlégy, ki által Éva megszabadul könnyeitől! \*

Üdvözlégy magasság, melyet emberi elme föl nem érhet! \* Üdvözlégy mélység, melybe angyali szemek sem láthatnak be! \* Üdvözlégy, mert a Király trónusa vagy! \* Üdvözlégy, mert azt hordozod, aki mindent fönntart!

Üdvözlégy, napkeltét jelző csillag! \* Üdvözlégy, Isten megtestesülését foganó méh! \* Üdvözlégy, mert általad megújul a teremtés! \* Üdvözlégy, ki által kisded lesz a Teremtő!

Üdvözlégy, Istennek Szeplőtelen Jegyese!

***A pap ezalatt mindig megtömjénezi az Istenszülő ikonját.***

*A Szent Szűz tisztában van szüzességével, \* ezért bátran mondja Gábrielnek: \* Különös szavaid érthetetlenek lelkemnek. \* Hogyan mond­hatod a fogantatást mag nélkül valónak, midőn fölkiáltva így énekelsz:*

Alleluja.

***A pap ezalatt is mindig megtömjénezi az Istenszülő ikonját.***

*A megérthetetlen dolgot meg akarta érteni a Szűz, \* és így szólt a szolgálattevő angyalhoz: \* Mondd meg nekem, miként lehet az, hogy szűzi méhemből fiat szüljek? \* Az pedig félelemmel telve így szólt hozzá:*

Üdvözlégy, kimondhatatlan terv beavatottja! \* Üdvözlégy, meghallga­tást kérők bizalmasa! \* Üdvözlégy, Krisztus csodáinak kezdete! \* Üdvöz­légy az ő hittitkainak kútfeje! \*

Üdvözlégy, mennyei lépcső, melyen Isten száll le! \* Üdvözlégy, híd, mely a földről a mennybe vezet! \* Üdvözlégy, csoda, melyet az angyalok sokat emlegettek! \* Üdvözlégy, csapás, melytől a gonosz lelkek sírnak! \*

Üdvözlégy, ki a világosságot kifejezhetetlen módon szülted! \* Üdvöz­légy, ki ennek módját senkinek sem mondtad el! \* Üdvözlégy, ki a bölcsek tudását meghaladod! \* Üdvözlégy, ki a hívek értelmét megvilágítod!\*

Üdvözlégy, Istennek Szeplőtelen Jegyese!

*A Magasságbeli ereje fogamzásra árnyékozta meg akkor a Szeplőte­lent, \* és termékeny méhét édes termőfölddé tette mindazok számára,\* kik üdvösséget akarnak aratni, \* midőn így énekelnek:*

Alleluja.

Miután Istent méhébe fogadta a Szűz \* fölsietett Erzsébethez, \* akinek magzata mihelyt megérezte az ő köszöntését, \* rögtön megörült,\* és örömtől repesve az Istenszülőnek így kiáltott:\*

Üdvözlégy, hervadhatatlan hajtású szőlővessző! \* Üdvözlégy, tökéle­tes gyümölcs földbirtoka! \* Üdvözlégy, ki az emberszerető földművelőt földre hoztad! \* Üdvözlégy, ki életünk termesztőjét sarjasztod! \*

Üdvözlégy szántóföld, melyen az irgalom bősége termett meg! \* Üdvözlégy asztal, mely az engesztelődés gazdagságát hordja magán! \* Üdvözlégy, mert belőled a boldogság rétje virágzik fel! \* Üdvözlégy, mert révpartot készítesz a lelkünknek! \*

Üdvözlégy, imádság kellemes illatú tömjénje! \* Üdvözlégy, az egész világ engesztelő szószólója! \* Üdvözlégy, Isten halandók iránti jó szándéka! \* Üdvözlégy, halandóknak Isten iránti bizodalma! \*

Üdvözlégy, Istennek Szeplőtelen Jegyese!

*A kétkedő gondolatok háborgatásától megzavarodott a tiszta lelkű József, \* aki hajadonnak ismert téged, \* s úgy sejti, hogy erőszakot szenvedtél, ó Szeplőtelen! \* De midőn megtudta, hogy te a Szentlélektől fogantál, \* felkiáltott:*

Alleluja!

***Ismét a konták:***

*MINT BÁTOR HADVEZÉRNEK...*

***Utána lehet felolvasni egy részt az akathisztoszról szóló beszédből, majd végigmondjuk a 118. zsoltárt: Boldogok, kiknek*** *útjuk feddhetetlen....*

***Ezt ismét nyomban a konták követi:***

*MINT BÁTOR HADVEZÉRNEK...*

***Aztán a pap másik hat ikoszt olvas:***

*Meghallották a pásztorok a Krisztus testi eljövetelét dicsőítő angyalok énekét, \* s a Pásztorhoz igyekezve Mária ölén táplálkozó szeplőtelen Bárányként látták meg őt, \* akinek dicsőítő szóval énekeltek:*

Üdvözlégy, a bárány és pásztor anyja! \* Üdvözlégy szellemi nyájnak akla! \* Üdvözlégy, láthatatlan ellenségek elhárítója! \* Üdvözlégy, Paradi­csom ajtajának megnyitója!

Üdvözlégy, mert az égiek együtt örülnek a földiekkel! \* Üdvözlégy, mert a földiek vigadoznak az égiekkel! \* Üdvözlégy, az apostolok meg nem szűnő szava! \* Üdvözlégy, vértanúk legyőzhetetlen bátorsága!

Üdvözlégy, hitünk erős védőfala! \* Üdvözlégy, ki által a kegyelmet világosan megismertük! \* Üdvözlégy, ki által megszégyenült az alvilág! \* Üdvözlégy, ki által dicsőségbe öltöztünk fel!

Üdvözlégy Istennek Szeplőtelen Jegyese!

*Mihelyt a bölcsek meglátták az Istenhez vezérlő csillagot, \* annak sugarait követték, \* és lámpásként használva keresték vele a hatalmas királyt, \* majd pedig elérve az elérhetetlent, \* megörülve szóltak hozzá:*

Alleluja!

*A káldeusoktól származók a Szűz karján látták azt, \* ki saját kezével alkotta az embereket, \* és bár szolgai alakot vett fel, \* mégis fölismerték benne az Uralkodót. \* Ajándékokkal igyekeztek neki szolgálni, \* áldott anyjához pedig így énekeltek:*

Üdvözlégy, a le nem nyugvó csillag anyja! \* Üdvözlégy, titokzatos napnak hajnala! \* Üdvözlégy, ki a csalárdság kemencéjének tüzet elol­tottad! \* Üdvözlégy, ki a Háromság híveit megvilágítod!

Üdvözlégy, ki az embertelen zsarnokot hatalmából kivetetted! \* Üd­vözlégy, ki Krisztust emberszerető Úrként mutattad be! \* Üdvözlégy, ki megmentettél a pogány vallásoktól! \* Üdvözlégy, ki megszabadítasz a gaztettek fertőjéből!

Üdvözlégy, ki megszüntetted a tűzimádást! \* Üdvözlégy, ki a szenve­délyek lángját eloltod! \* Üdvözlégy, ki tiszta életre vezeted a híveket! \* Üdvözlégy, minden nemzedék nagy öröme!

Üdvözlégy, Istennek Szeplőtelen Jegyese!

*Isteni ihletésű követek lettek a keleti bölcsek, \* s a jövendölést beteljesítve visszatértek Babilonba, \* téged pedig, Krisztus, mindenkinek valódi Messiásként hirdettek. \* Az ostoba Heródest viszont elhagyták, \* hiszen nem tudta énekelni:*

Alleluja!

*Egyiptomban az igazság világosságát fölragyogtatva \* elűzted az eltévelyedés sötétségét: \* az ottani bálványok ugyanis nem bírták ki erődet, Üdvözítő, \* hanem összeomlottak, és kik azoktól megszabadul­tak, \* az Istenszülőhöz kiáltottak:*

Üdvözlégy, ki talpra állítod az embereket! \* Üdvözlégy, ki ledöntöd a gonosz szellemeket! \* Üdvözlégy, ki letiportad az álnok megtévesztést! \* Üdvözlégy, ki leleplezted a bálványok csalárdságát!

Üdvözlégy, tenger, mely rácsapott a szellemi fáraóra! \* Üdvözlégy szikla, mely megitattad az életre szomjazókat! \* Üdvözlégy tűzoszlop, ki a sötétben levőket kivezérled! \* Üdvözlégy, e világnak az égboltnál is szélesebb védőleple!

Üdvözlégy étel, mely mannánál is kedvesebb! \* Üdvözlégy, szent örömök szolgálója! \* Üdvözlégy ígéret földje! \* Üdvözlégy tartomány, mely tejjel-mézzel folyik!

Üdvözlégy, Istennek Szeplőtelen Jegyese!

*Midőn Simeon e csalóka életből ki akart költözni, \* téged, mint csecsemőt adtak kezébe. \* De ő megismerte benned a tökéletes Istent \* és kimondhatatlan bölcsességeden csodálkozva fölkiáltott:*

Alleluja!

**Ismét a konták:**

*MINT BÁTOR HADVEZÉRNEK...*

**50. zsoltár.**

*KÁNONOK:*

I. ÓDA. 4. hang. Irmosz:

FÖLNYITOM AZ ÉN SZÁMAT, \* és betelik Lélekkel, \* és dicsőítő éneket hangoztatok neked, ó Anyakirálynő, \* és fényesen ünnepelve téged \* örömmel hirdetem a te csodáidat.

**(Kétszer.)**

Krisztus Szentlélekkel megpecsételt lelkes könyvének tekintett téged a nagy főangyal, mikor hozzád ment, Tisztaságos, és így szólt hozzád: Üdvözlégy, öröm hajléka, mert általad nyer feloldozást az átoktól az ősanya!

Üdvözlégy Isten szűz jegyese, Ádám megigazulásának forrása és az alvilág halála! Üdvözlégy Szeplőtelen, a mindenség Királyának palotája! Üdvözlégy, a Mindenhatónak tüzes trónja!

Üdvözlégy, ki a hervadhatatlan rózsát sarjadztad! Üdvözlégy, ki az illatos gyümölcsöt szülted, mely az egyedüli király jó illatát árasztja! Üdvözlégy Szeplőtelen, a világ megmentője!

Üdvözlégy, tisztaság kincstára, kinek jóvoltából fölemelkedtünk el­bukott állapotunkból! Üdvözlégy, illatos liliom, a híveket jó illattal elárasztó Nagyasszony, ki illatos tömjén, drága kenet vagy!

**Katavászia:**

*FÖLNYITOM AZ ÉN SZÁMAT…*

III. ÓDA. Irmosz (4. hang):

A TE MAGASZTALÓIDAT, ISTENSZÜLŐ, \* ki a kegyelem élő és kiapadhatatlan forrása vagy, \* egy énekkarba összegyűjtvén, \* lelkileg erősítsd meg \* és a te mennyei dicsőségedben \* hervadhatatlan koszo­rúkkal jutalmazd!

**(Kétszer.)**

Üdvözlégy, fölszántatlan föld, ki az isteni kalászt termetted! Üdvöz­légy, lélekkel megáldott asztal, ki az élet kenyerét hordoztad! Üdvözlégy Nagyasszony, élő vizek kimeríthetetlen forrása!

Üdvözlégy, ki a híveknek a szeplőtelen áldozatot szülted! Üdvözlégy Jerke, ki az egész világ bűneit elvevő Isten bárányát hordoztad! Üdvöz­légy, ki buzgó közbenjárásoddal kiengesztelést szerzel nekünk!

Üdvözlégy, világosság lakhelye, a napként tündöklő Krisztust hozó, fénylő hajnal! Üdvözlégy, ki a sötétséget eloszlattad és a ködös démono­kat teljesen megsemmisítetted!

Üdvözlégy egyedüli ajtó, melyen csak az Ige jött keresztül, Na­gyasszony, ki szülötted révén az alvilág zárait összetörted! Üdvözlégy, Isten jegyese, az üdvösségre igyekvők isteni bejárata!

**Katavászia:**

*A TE MAGASZTALÓIDAT...*

**Kis ekténia. Konták:**

MINT *BÁTOR HADVEZÉRNEK...*

**Aztán felolvassák a következő hat ikoszt.**

*Új teremtményt mutatott meg nekünk, teremtményeinek a Teremtő, melyet megtermékenyítés nélkül sarjadztatott, \* és az anyaméhet to­vábbra is sértetlennek őrizte meg, mint ahogyan előbb volt, \* hogy mi, látva a csodát, így énekeljünk a Szeplőtelennek: \**

Üdvözlégy, ki a romolhatatlanság virága vagy! \* Üdvözlégy önmegtagadás koronája! \* Üdvözlégy, ki fölragyogtattad a feltámadás előképét! \* Üdvözlégy, ki az angyalok életmódját megmutattad!

Üdvözlégy, pompás gyümölcsfa, melyről a hívek táplálkoznak! \* Üd­vözlégy jó lombú fa, mely sokakat beárnyékoz! \* Üdvözlégy, mert méhedben hordoztad a tévelygők vezetőjét! \* Üdvözlégy, mert azt szülted, ki a fogságban levők Megváltója!

Üdvözlégy, ki irgalomra indítod az igaz bírót! \* Üdvözlégy, ki által sok bűnös kap bocsánatot! \* Üdvözlégy, ki a jogfosztottak köntöse vagy! \* Üdvözlégy minden vágyat fölülmúló szeretet!

Üdvözlégy, Istennek Szeplőtelen Jegyese!

*Különös születést szemlélve \* különüljünk el mi is e világtól, \* s juttassuk a mennybe elménket! \* Mert a Magasságbeli Isten azért jelent meg alázatos emberként a földön, \* hogy a magasságba vonzzon minket, \* akik így kiáltunk hozzá:*

Alleluja!

*Egészen idelent volt a körülhatárolhatatlan Ige, \* de odaföntről sem távozott el, \* mert alászállása isteni leereszkedés, \* nem pedig egyszerű helyváltoztatás volt; \* születése pedig Istentől foganó Szűztől történt, aki ezt hallhatja:*

Üdvözlégy, ki a végtelen Istent befogadtad! \* Üdvözlégy, ki szent titok ajtaja vagy! \* Üdvözlégy, kiről kételkedve hallanak a hitetlenek! \* Üdvöz­légy, hívek kétségbevonhatatlan dicsekvése!

Üdvözlégy, a kerubokon trónolónak legszentebb hordozója! \* Üdvöz­légy, a szeráfokon lévőnek legkiválóbb lakóhelye! \* Üdvözlégy, ki az ellentétes dolgokat egybekötöd! \* Üdvözlégy, ki a szüzességet a szüléskor is megtartod!

Üdvözlégy, ki által föl lett oldozva a törvényszegés! \* Üdvözlégy a Paradicsom megnyitója! \* Üdvözlégy, Krisztus országát megnyitó kulcs! \* Üdvözlégy örökkévaló javak reménysége!

Üdvözlégy, Istennek Szeplőtelen Jegyese!

*Az egész angyalsereg elcsodálkozott azon a nagyszerű dolgon, \* hogy te emberré lettél, \* hiszen a megközelíthetetlen Istent \* megközelíthető emberként látták, \* ki köztünk lakozott és mindenkitől ezt hallhatta:*

Alleluja!

*A sokféle hangon szóló szónokok \* néma halaknak tűnnek melletted, Istenszülő, \* mert nem tudják megmondani, hogyan történt az, \* hogy Szűz létedre szültél, és szűz is maradtál. \* Mi viszont e titkot csodálva hívő módon énekeljük:*

Üdvözlégy, ki Isten bölcsességét befogadtad! \* Üdvözlégy, ki a Gond­viselés kincstára vagy! \* Üdvözlégy, ki nyilvánvalóvá teszed a bölcselkedők balgaságát! \* Üdvözlégy, ki a szónokok szótlanságát leleplezed!

Üdvözlégy, mert általad zavarba jöttek a nagy vitázók! \* Üdvözlégy, mert általad elcsitultak a mítoszköltők! \* Üdvözlégy, ki szétszaggattad az athéniek cselszövését! \* Üdvözlégy, ki a halászok hálóját megtöltötted!

Üdvözlégy, ki fölemelsz minket a tudatlanság mélységéből! \* Üdvöz­légy, ki sokakat beragyogsz a tudással! \* Üdvözlégy, ki az üdvözülni vágyók csónakja vagy! \* Üdvözlégy, ki az élet hajósainak révpartja vagy!

Üdvözlégy, Istennek Szeplőtelen Jegyese!

*Ki a mindenséget fölékesítette, \* ígérete szerint eljött a világ üdvözítésére, \* és aki Istenként pásztorunk, \* az érettünk hozzánk hasonló emberként jelent meg, \* hogy a hasonlót hasonulásra hívja. \* Azért, mint Isten, ezt hallja tőlünk:*

Alleluja!

**Ismét a konták. Katizma: 1. hang. Minta: *A te sírodat őrző katonák...***

MIDŐN A TESTNÉLKÜLI angyalok főve**zé**re \* megérkezett Názáret vá**ro**sába, \* az örökkévalóság Urát és Királyát hir**de**ti, \* így köszönve neked, Tiszta**sá**gos Szűz: \* Üdvözlégy, áldott **Má**ria, \* fölfoghatatlan és kimondhatat**lan** mély**ség**, \*’ az emberek **meg**újulása!

***Dicsőség...* Az iménti katizma vége:**

ÜDVÖZLÉGY, ÁLDOTT **MÁ**RIA. \* fölfoghatatlan és kimondhatat**lan** mély**ség**, \*’ az emberek **meg**újulása!

***Most és...* Ismét az egész katizmálion.**

IV. ÓDA. Irmosz (4. hang):

AZ ISTENSÉG KIRÁLYI SZÉKÉN dicsőségben ülvén, \* mint könnyű felhőn, leszállott az isteni Jézus; \* és tisztaságos kezével, \* megmentette mindazokat, \* akik kiáltják néki: \* Dicsőség a te hatalmadnak, Krisztus!

Énekszóval híven zengjük neked, himnuszokra méltó Szűz: Üdvöz­légy, termékeny és Lélekben megtermékenyült hegy! Üdvözlégy, lámpás és mannát tartalmazó edény, melyben édesség van az azt érzékelő hívek számára!

Üdvözlégy, Szeplőtelen Nagyasszony, a világ váltsága! Üdvözlégy, a kegyelemmel a földről mindenkit fölemelő létra! Üdvözlégy híd, mely a halálból valóban az életre vezeti a téged éneklőket!

Üdvözlégy, az egeket felülmúló Szeplőtelen Szűz, ki méhedbe fogadtad, és fáradhatatlanul hordoztad a föld alapját! Üdvözlégy kagyló, ki saját véredből készítettél bíbort a mennyei erők királyának!

Üdvözlégy Nagyasszony, mert valóban a törvényhozót szülted, aki ingyen eltörli mindenkinek a törvényszegéseit! Üdvözlégy beláthatatlan mélység, kifejezhetetlen magasság, Szeplőtelen, aki által átistenültünk!

Te vagy az, szent Szűz, ki megfontad a világnak a nem kézzelkészült koszorút! Ezért magasztalunk téged és ezt hangoztatjuk neked: Üdvöz­légy, mindenség őrhelye, védő sánca, erőssége és szent menedékhelye!

**Katavászia:**

*AZ ISTENSÉG KIRÁLYI SZÉKÉN…*

V. ÓDA. Irmosz (4. hang):

MINDENEK CSODÁLKOZTAK \* a te mennyei dicsőségeden, \* mert te, ó Szeplőtelen, \* méhedben hordoztad a mindenség Istenét, \* és szülted azörökkévaló Fiút, \* ki a téged éneklőknek \* békességet ajándékoz.

Üdvözlégy Szeplőtelen, ki az életre vezető Utat szülted, és a bűn özönétől megmentetted a világot! Üdvözlégy Isten jegyese, ki félelmetes dolgokat hallottál és mondtál! Üdvözlégy a teremtés Urának hajléka!

Üdvözlégy Tisztaságos, emberek ereje és erőssége, dicsőség szenté­lye, alvilág halála, fényes jegyes! Üdvözlégy, angyalok öröme! Üdvözlégy, a téged híven kérelmezők megsegítője!

Üdvözlégy Nagyasszony, az Ige tüzes szekere, lélekkel megáldott Paradicsom, közepén az élet fájával, az Úrral, kinek édessége megeleve­níti a belőle hittel részesülő halandókat!

A te hatalmad által megerősítve hűségesen zengjük neked: Üdvöz­légy, a mindenség Királyának dicsőített és hírneves városa, akiről régóta oly nyíltan beszéltek! Üdvözlégy érintetlen hegy, felmérhetetlen mélység!

Üdvözlégy Szeplőtelen, az Igének tágas hajléka! Üdvözlégy egészen csodálatos kagyló, mely az isteni drágagyöngyöt hoztad létre! Üdvözlégy Istenszülő, ki a téged magasztalókat mindig kiengeszteled Istennel!

**Katavászia:**

*MINDENEK CSODÁLKOZTAK...*

VI. ÓDA. Irmosz (4. hang):

ISTEN ANYJÁNAK e szent és drága ünnepét ülve, \* jertek, hívek, tapsoljunk, \* és a tőle született Istent dicsőítsük!

Üdvözlégy teljesen Szeplőtelen, Isten Igéjének szeplőtelen csarnoka, mindnyájunk átistenülésének forrása, akit visszhangoz a próféták szó­zata! Üdvözlégy, apostolok ékessége!

Belőled fakadt a harmat, mely a sokistenhit tüzét eloltotta. Ezért így éneklünk neked: Üdvözlégy harmatos gyapjú, Szűz, akit Gedeon előkép­ben látott!

Ezt kiáltjuk neked: Üdvözlégy! Mi ugyan az ellenség mindenféle csapdájának veszélyes tengerén járunk, de te légy kikötőnk és révpar­tunk!

Örömünknek oka! Add meg elménknek azt, hogy hangoztassuk neked: Üdvözlégy, megéghetetlen bokor, egészen tündöklő felhő, mely a híveknek meg nem szűnő hűs árnyékot nyújt!

*József szerzetes négy ódás kánonja:*

VI. ÓDA. 6. hang. *Az élet tengerét...*

***Elővers:*** *Isten szentjei, könyörögjetek érettünk!*

Bajnoki módon küzdöttek a hős vértanúk, akiket választott kövek­ként görgetett a földön végig az Úr, úgyhogy az ellenség fegyvertárát mindenestül felforgatták, és az élő Isten templomaivá lettek.

Kérünk titeket, vértanúk, kik pályafutástokat jól végeztétek, erősít­setek meg minket is, hogy a böjti időszak pályáját végigfuthassuk, és az erényekben tökéletesedve tündökölhessünk!

A földről hozzád költözött szolgáidat — isteni ihletésű vértanúid szent közbenjárására — tedd országod részesévé, végtelen jóságú és irgalmas Uralkodó!

***Theotokion:***

Egyetlen, minden magasztalásra méltó Szűzanya, könyörögj a leg­szentebb Igéhez, hogy a téged magasztaló hívek elnyerjék a bűnbocsánatot és az isteni kegyelem adományait!

Szt. *Tivadar kánonja: 5.* hang. *A prófétát a cethalból..*

Ma a vértanúk emlékét ünnepelve lelkes örömmel zengjünk az Úrnak szent énekeket!

A kard és a tűz nem rémített meg benneteket, bajnokok, hanem bátran kitartottatok a hitben, és ezzel a hatalmaskodót legyőztétek.

***Dicsőség...***

Személy szerint Háromságként magasztalunk, lényegre nézve pedig egységként dicsőítünk, Atya és Fiú és Szentlélek.

***Most és...* Theotokion:**

Angyalok és emberek összes dicséretére méltó vagy, Szent Szűz, mert megszülted Krisztust, a mi lelkünk Üdvözítőjét.

**Elővers:** Csodálatos az Isten az ő szentjeiben, Izrael Istene...

Ujjongjatok, mert halálotokért cserébe életet kaptatok és az égben lakoztok, Krisztus Isten dicső bajnokai!

**Elővers:** Az ő lelkük a jókban megmarad.

Élet és halál fölött uralkodó Krisztus, szentjeiddel nyugtasd meg azokat, akik ebből az életből *hozzád* költöztek!

**Irmosz:**

A PRÓFÉTÁT A CETHALBÓL szabadítottad meg, Uram! \* Engem a bűnök mélységéből vezess ki és üdvözíts!

***Ismét a konták és hátralevő hat ikosz.***

*A szüzek és minden hozzád menekülő védőfala vagy te, Istenszülő Szűz, \* mert az ég és föld Teremtője úgy alkotott téged, Tisztaságos, \* hogy aztán méhedben lakozott, \* és mindenkit megtanított arra, \* hogy téged így szólítsanak:*

Üdvözlégy, szüzesség oszlopa! \* Üdvözlégy, üdvösség ajtaja! \* Üdvöz­légy, lelki megújulás elkezdője! \* Üdvözlégy isteni jóság átadója!

Üdvözlégy, mert megújítottad a bűnben fogantakat! \* Üdvözlégy, mert te igazítottad helyre azokat, kik szellemileg megbomlottak! \* Üd­vözlégy, mert legyőzted az értelem megrontóját! \* Üdvözlégy, mert te szülted a tisztaság magvetőjét!

Üdvözlégy, ki szeplőtelen menyegző nászterme vagy! \* Üdvözlégy, ki a híveket az Úrral eljegyezted! \* Üdvözlégy, szüzek jóságos ápolója! \* Üdvözlégy, a szentek lelkének menyegzős ékessége!

Üdvözlégy, Istennek Szeplőtelen Jegyese!

*Elerőtlenül minden ének, \* ha bőséges irgalmad teljességét akarja felölelni, \* mert ha annyi éneket is ajánlanánk néked, Szent Király, \* mint amennyi homokszem a tenger fövényén van, \* akkor sem adhat­nánk méltó hálát azért, \* amiket te adtál nekünk, kik neked énekeljük:*

Alleluja!

*Úgy tiszteljük a Szent Szüzet, mint a sötétségben levőknek világos­ságot gyújtó lámpást, \* mely a szellemi tüzet lobbantja lángra, \* az istenismeretre vezet mindenkit, \* s hajnalpírral világosítja meg az elmét. \* Ezért énekeljük neki mindezeket:*

Üdvözlégy, szellemi nap sugárzása! \* Üdvözlégy ki nem alvó fénynek tündöklése! \* Üdvözlégy villámfény, mely lelkünket beragyogja! \* Üdvöz­légy mennydörgés, mely az ellenséget megdöbbenti!

Üdvözlégy, mert bőséges fényárt árasztasz ránk! \* Üdvözlégy, mert a kegyelem bővizű forrása vagy! \* Üdvözlégy, keresztelőkút előképe! \* Üdvözlégy, mert elveszed a bűn szennyfoltját!

Üdvözlégy fürdő, mely lemossa a lelkiismeretet! \* Üdvözlégy kehely, mellyel örömet merítünk! \* Üdvözlégy, Krisztusnak jó illata! \* Üdvözlégy, titokzatos életű vendéglátás!

Üdvözlégy, Istennek Szeplőtelen Jegyese!

*Ki az emberek minden adósságát el akarja engedni, \* hogy a régi adósság helyett kegyelmet adhasson, \* maga szállt le a kegyelmétől eltávolodottakhoz, \* az adóslevelet széttépte \* és mindenkitől ezt hallja:*

Alleluja!

*Fiadat magasztalva \* mindnyájan dicsérünk téged, Istenszülő, \* lelkes templom, \* mert a te méhedben lakozott \* a mindenséget saját kezével fenntartó Úr, \* ki megszentelt és megdicsőített téged, \* minket pedig megtanított arra, hogy ezt énekeljük:*

Üdvözlégy, az Isten és az Ige sátra! \* Üdvözlégy, ki nagyobb vagy a szentek szentélyénél! \* Üdvözlégy frigyláda, melyet arannyal vont be a Szentlélek! \* Üdvözlégy kincstár, mely az életet osztogatja!

Üdvözlégy vallásos királyok drága koronája! \* Üdvözlégy, buzgó papok tisztes dicsősége! \* Üdvözlégy, az egyház rendíthetetlen védbástyája! \* Üdvözlégy, az ország lerombolhatatlan védőfala!

Üdvözlégy, ki által győzelmi jelvények emelkednek! \* Üdvözlégy, ki által ellenségeink elhullanak! \* Üdvözlégy, testem gyógyítója! \* Üdvöz­légy, lelkem üdvössége!

Üdvözlégy, Istennek Szeplőtelen Jegyese!

*Minden magasztaló énekre méltó Anyánk, \* ki az összes szent közül legszentebb Igét szülted,* ***(3-szor ismételve)*** *\* fogadd el ezt a most felajánlott imádságunkat! \* Szabadíts meg minden veszélytől, \* és óvj meg a jövendő kínoktól mindnyájunkat, \* kik neked énekeljük:*

Alleluja!

**Újra olvassák az első ikoszt.**

**Ismét a konták:**

*MINT BÁTOR HADVEZÉRNEK...*

VII. ÓDA. Irmosz:

NEM HAJOLTAK MEG a jámbor ifjak \* a bálványok előtt a Teremtő helyett, \* hanem a tűzbüntetést bátran eltiporva \* örvendezve énekelték: \* Áldott vagy te, atyáinknak \* dicsőített és áldott Úr Istene!

Téged magasztalva hangoztatjuk: Üdvözlégy a szellemi Nap kocsija, valóságos szőlőtő, ki az érett szőlőfürtöt termetted, melyből a téged dicsőítő hívek lelkét megörvendeztető bor csepeg!

Ki mindenkinek a gyógyítóját hordoztad méhedben, Üdvözlégy, Isten jegyese, hervadhatatlan virágot sarjadzott titokzatos vessző! Üdvözlégy, Nagyasszony, segítségeddel eltelünk örömmel, és életet öröklünk.

Még ékesen szóló nyelv sem tud eléggé magasztalni, Nagyasszony, mert a szeráfoknál is magasztosabb lettél, amikor méhedben hordoztad Krisztus királyt. Esedezzél hozzá a téged tisztelő hívekért, hogy megsza­baduljanak minden ártalomtól!

Boldognak hirdet téged az egész világ, és lelkesen hangoztatja neked, Tisztaságos:\_ Üdvözlégy könyvtekercs, melybe kézírással került be az Atya Igéje! Őhozzá esedezzél, Istenszülő, hogy az élet könyvébe írja be szolgáidat is!

Szolgáidként lelkileg térdet hajtva előtted esedezünk, hajlítsd te is felénk füledet, Tisztaságos Istenszülő, amikor már-már elmerülünk, ments meg minket, és óvd meg városodat minden ellenséges hódítástól!

*A négy ódás kánon* irmosza: *Harmatozóvá tette az ángyod.*

Isteni ihletésű vértanúid fényesen tündöklő serege most a te soha nem alkonyodó világosságodban lakik, végtelen irgalmú Krisztus. Az ő közbenjárásukra adj világosságot és bűnbocsánatot mindenkinek!

Milyen gyönyörű az önmegtartóztatás ideje, melyet nekünk adtál, Urunk! Jóságos, ennek során könyörülj lelkünkön, szent vértanúid könyörgésére, kik maguknak megkívánták szép és szent szenvedésedet.

Azokat a szolgáidat, akik már átküzdötték magukat a földi életnek sok bánattal teli viharán, vezesd az örök élet révébe, Uralkodónk, hogy az összes választottal zenghessék: Áldott vagy te, atyáinknak Istene!

**Theotokion:**

Mindenkorszűz, ki a törvényadót szülted, esedezzél hozzá, hogy ebben a szent időben bocsássa meg minden törvényszegésünket, és segítsen meg szándékunk szerint az isteni böjt buzgó megtartásában!

*Szt.* *Tivadar kánonjának irmosza: Áldott vagy...*

Áldott vagy Istenünk, fölöttébb dicséretes és magasztos: te az érted küzdő vértanúkat hősökké tetted!

Áldott vagy Istenünk, fölöttébb dicséretes és magasztos: te a bajnokokat magadnál közbenjárónkká tetted.

***Dicsőség...***

Áldott vagy Istenünk, fölöttébb dicséretes és magasztos: téged egy természetűnek és három személyűnek ismerünk!

***Most és...* Theotokion:**

Áldott vagy Istenünk, fölöttébb dicséretes és magasztos: te mag nélkül születtél, és a téged szülő Szüzet is megőrizted szeplőtelennek!

**Elővers:** A szentekkel, kik az ő földjén vannak, csodákat művelt az Úr, minden jóakarata bennük van.

Áldott vagy Istenünk, fölöttébb dicséretes és magasztalt: te a vadállatokat megszelídítetted, s a tüzet eloltottad szentjeid dicsőségére!

**Elővers:** Boldogok, kiket kiválasztasz, és magadhoz fogadsz. Urunk.

Áldott vagy, Istenünk, mert a halálból a végtelen életre juttatod mindazokat, akik az életben híven szolgáltak téged.

**Irmosz:**

ÁLDOTT VAGY, fölöttébb dicséretes és magasztalt Istenünk, ki belá­tod a mélységeket, és kerubok trónján ülsz.

VIII. ÓDA. Irmosz:

AZ ISTENFÉLŐ IFJAKAT \* hajdan a tüzes kemencében megőrzé az Istenszülő szülöttje; \* akkor ugyan csak előképben, \* most pedig való­sággal működvén, \* az egész mindenséget dicsőítő énekre buzdítja: \* Áldjátok az Urat, az Úr minden művei,\* és magasztaljátok őt mindörökké!

Bensődbe fogadtad az Igét, méhedben hordoztad a mindenek hordo­zóját, tejjel tápláltad, Tisztaságos, azt, aki intésével az egész világot táplálja. Őneki énekeljük: Áldjátok az Urat, az Úr minden művei, és magasztaljátok őt mindörökké!

Mózes a rózsabokorban a te szülésed nagy titkát vette észre, Tiszta­ságos. A tűz közepén álló s meg nem égett ifjak is világosan ennek előképét mutatták. Szent Szűz. Azért mindörökké magasztalunk téged!

A hajdani csábítás ugyan levetkőztetett, de a te áldott állapotod az enyészhetetlenség köntösébe öltöztetett bennünket, Leányzó. A bukás sötétségében ültünk, de aztán világosságot láttunk, világosság lakhelye. Azért mindörökké magasztalunk téged.

Halottak segítségeddel életre keltek, Szent Szűz, mert a megszemélyesült életet hordoztad méhedben; és az előbb még némák beszélnek, leprások megtisztulnak, betegségek megszűnnek, a levegőben uralkodó gonosz lelkek sokasága pedig megfutamodik, emberek üdvössége!

Üdvözlégy, mindenütt áldott, ki a világnak üdvösséget szültél, mely által a földről a magasságba emelkedünk! Te vagy oltalma, ereje, védő­bástyája és dicsősége, Tisztaságos, mindazoknak, akik éneklik: Áldjátok az Urat, minden művei, és magasztaljátok őt mindörökké!

*A négy ódás kánon: A lángok között a szent ifjaknak...*

Szent vértanúid hőstettein még az égi szellemek is elcsodálkoztak, könyörületes Uralkodónk! Az ő közbenjárásukra bennünk is tedd cso­dálatossá bőséges kegyelmedet!

Urunk csodálatra méltó bajnokai, kik a tüzet isteni harmattal elol­tottátok, Uralkodónkhoz intézett buzgó fohászkodástokkal szabadítsa­tok meg minket a büntető tűztől!

**Nekrószimon (Az elhunytakért).**

Végtelen jóságú Istenige, bajnok vértanúid könyörgésére méltasd a tőlünk igaz hitben elköltözötteket a mennyei életre s a szent fényességre!

**Theotokion:**

Szülőanyád, szent vértanúid és apostolaid könyörgésére világosítsd meg lelkünket, Irgalmas, hogy örvendező lélekkel mindörökké dicsőít­sünk téged!

*Szt. Tivadar kánonja: A teremtett világ Alkotóját...*

Vértanúk szent karai! Emlékezzetek meg azokról, akik buzgósággal magasztalnak titeket, és fölöttébb magasztalják Krisztust mindörökké!

A karddal kivégzett vértanúk előbb örvendeztek, Krisztust dicsőítették, és fölöttébb magasztalták mindörökké.

***Áldjuk az Atyát, a Fiút és a Szentlelket!***

Csodálatos, hogy személyekre oszlik, és mint Isten, osztatlan marad a Háromság, akit fölöttébb magasztalunk mindörökké.

***Most és...* Theotokion:**

A Szűz gyermeket szült, Isten testesült meg tőle. Magasztalja őt minden lény mindörökké!

**Elővers:** Csodálatos az Isten, Izrael Istene, az ő szentjeiben.

A bátorság oszlopainak bizonyultak, s ezért a sátán bukásán diadal­ünnepet ülnek a vértanúk, és Krisztust magasztalják mindörökké.

**Elővers:** Az ő lelkük a jókban megmarad.

Méltasd, Uram, hitben és reménységben hozzád költözött szolgáidat arra, hogy Ábrahám kebelén lakozhassanak!

***„Dicsérjük, áldjuk…”***

***Irmosz:***

A TEREMTETT VILÁG ALKOTÓJÁT, \* kitől az angyalok is rettegnek, \* énekeljétek és magasztaljátok mindörökké!

IX. ÓDA. Irmosz:

A SZENTLÉLEK ÁLTAL MEGVILÁGOSÍTOTT \* földi halandók örven­dezzenek, \* és a mennyei erők vigadozzanak, \* megünnepelve az Isten Anyjának szent ünnepét, \* és kiáltva néki: \* Üdvözlégy, boldogságos és mindenkor szeplőtelen \* Istenszülő Szűz!

Általad leszünk az örök boldogság részeseivé, Leányzó! Szabadíts meg minket a barbár betörések veszedelmétől és a vétkek sokasága miatt az emberiségre váró minden más csapástól, hogy híven hangoztathassuk neked az üdvözlégyet!

Te vagy a mi világosságunk és biztos támaszunk, azért neked han­goztatjuk: Üdvözlégy, megközelíthetetlen csillag, ki a nagy napot vezetted be a világba! Üdvözlégy Tisztaságos, a bezárt Éden megnyitója! Üdvözlégy tűzoszlop, ki a mennyei élet felé irányítod az emberiséget!

Álljunk áhítattal Istenünk *házában,* és hangoztassuk: Üdvözlégy, világ Nagyasszonya! Üdvözlégy Mária, mindnyájunk Úrnője! Üdvözlégy, egyetlen szeplőtelen, ki legszebb vagy az asszonyok között! Üdvözlégy szent edény, ki a beléd öntött, kiüríthetetlen kenetet méhedbe fogadtad!

Üdvözlégy mindenkor Szűz, galamb, ki az irgalmasságot hoztad e világra! Üdvözlégy, szentéletűek büszkesége és vértanúk koszorúja! Üdvözlégy, az összes igaznak isteni ékessége, hívek megőrzője!

Kegyelmezz, Istenünk, a te örökségednek, és nézd el most minden bűnünket! Ezért esedezik hozzád az is, aki téged a földön mag nélkül fogant, amikor te, Krisztus, nagy irgalmaddal magadra akartad venni a tőled idegen természetet.

A négy ódás kánon irmosza: *Istent az embernek...* (6.hang)

Napfényként tündököltek igazi vallásosságuk fényével a vértanúk. Csodáik lámpásával az egész földet megvilágosították, és a sokistenhit homályát eloszlatták. Az ő könyörgésükre irgalmazz nekünk, Istenünk!

Vértanúk legyőzhetetlen serege! Erősíts meg minket, hogy jól küzdjünk, a böjti pályafutást elvégezhessük, s Istennek tetsző életmódunkkal az életnek örvendező részesei lehessünk!

**Martirikon:**

Jóságod fogadja, Urunk, a te félelmetes parancsodra közülünk hoz­zád költözötteket; vegye körül őket irgalmad, s vezettesd őket azokba a hajlékokba, amelyekben arcod fényessége tündöklik!

**Theotokion:**

Angyal szavára az Atya nagy tanácsának angyalát kifejezhetetlen módon méhedben fogantad, Istenszülő! Hallgasd meg most szolgáid szavát, melyet a böjti időszakban hozzád intézünk, s ajánld föl azt tömjénként Istennek!

Szt. Tivadar kánonjának irmosza: *Izaiás, örvendj...*

Ünnepeljük meg ma, népek, a vértanúk emlékét, s énekeljünk ujjongva Krisztusnak, aki bajnokokká tette őket és az ellenség fölött győzelmet adott nekik! Magasztaljuk őt szent himnuszokkal!

Tagjaitokat horgokkal tépdesték, karddal vagdosták, de szeretetben Krisztussal egyesültetek, hírneves vértanúk, és most az égben örvendez­tek. Könyö

rögjetek tehát mindnyájunkért!

***Dicsőség...***

Magasztallak téged, egylényegű, kezdet nélküli Szentháromság, éle­tet forrásozó, osztatlan egység, születés nélküli Atya, tőle született Ige és Fiú, és Szentlélek: üdvözíts minket, magasztalóidat!

***Most és...* Theotokion:**

Az értelmet fölülmúlja szülésed, Isten Anyja, mert férfi nélkül történt benned a foganás és szűzen történt a szülés, és Isten a szülött. Őt magasztaljuk, téged pedig, szent Szűz, boldognak hirdetünk.

**Elővers:** A szentekkel, kik az ő földjén vannak, csodákat művelt az Úr, minden jóakarata bennük van.

Tiszteljük meg, hívek, ódákkal a mindenség Uralkodójának és Iste­nének nemes seregét, a vértanúkat, mert ők nyilvánosan legyőzték a démoni hadat. Róluk éneket zengünk, az Uralkodót pedig magasztaljuk.

**Elővers:** Boldogok, kiket kiválasztasz, és magadhoz fogadsz, Urunk!

Midőn majd minden teremtményedet föltámasztod az ítéletre, Krisz­tus, könyörülj elszólított hű szolgáidon, bocsásd meg az életben elköve­tett vétkeiket, és nyugtasd meg őket szentjeiddel örökre!

**Irmosz:**

IZAIÁS, ÖRVENDJ! \* Szűz fogant méhében \* és fiat szült, Emmánuelt, \* Istent és embert. \* Kelet az ő neve, \* kit is magasztalván \* a Szüzet dicsérjük!

***Fényének. Minta: Asszonyok, halljátok... (2. hang):***

Az öröktől fogva elrejtett titok ma ismertté válik, az Istennek isteni Igéje irgalomból Szűz Mária fiává lesz, és Gábriel az öröm jó hírét mondja el. Kiáltsuk vele együtt mindnyájan: Üdvözlégy, Urunknak Anyja!

*Dicséreti sztihirák:*

**Négy előverset veszünk, és a következő sztihirákat énekeljük (az elsőt kétszer): 4. hang. Minta: *Mint* *a vértanúk...***

AZ ELREJTETT, s angyalok előtt is isme**ret**len titkot \* Gábor főangyal**ra** bízta az Úr, \* és ő most elér**ke**zik hozzád, \* az egészen ártatlan, szépsé**ges** galambhoz, \* az emberi nem helyreál**lí**tójához, \* és ezt kiáltja **ne**ked: \* Üdvözlégy **leg**szentebb, \* készülj, hogy az **Is**ten Igét, \*’ szavaim foly**tán** méhedbe fogadd!

**Ugyanarra a dallamra.**

**A** FÉNYES PALOTA, \* az isteni leányzó tisz**ta**ságos méhe, \* neked, Uralkodónk, el **van** készítve, \* jöjj csak, és **szállj** le hozzá! *\** Könyörülj meg te**remt**ményeden, \* melyet ellensége ádázul tönk**re**tett, \* és álnokul szol**ga**ságban tartott, \* úgyhogy eredeti szépségét **el**veszítve \*’ a te üdvö­zítő le**szál**lásodat várja.

**Ugyanarra a dallamra.**

**GÁB**RIEL FŐANGYAL \* nyíltan hozzád jön, telje**sen** Szeplőtelen, \* és ezt ki**ált**ja neked: \* Üdvözlégy, átok feloldozója, elesettek fel**tá**masztója! \* Üdvözlégy, mert egyedül te vagy Istentől **ki**választva! \* Üdvözlégy, a Nap lelkes fel**le**ge! \* Fogadd be **a** testnélkülit, \*’ ki a te méhed**ben** akar lakozni!

***Dicsőség... most és...* Saját dallamú (4. hang):**

AZ IS**MERET**LEN NYELVET \* meghallgatta az **Is**tenszülő; \* a főangyal az örömhír szavait intéz**te** hozzá, \* kitől elfogadván hittel az üd**vöz**letet, \* méhében fogant téged, örök**ké**való Istent. \* Azért mi is örvendezve kiált**juk** neked: \* Istenünk, ki változás nélkül megtestesül**tél** tőle, \* ajándékozz a világ**nak** békességet, \*’ és lelkünk**nek** gazdag kegyelmet!